ຈະມີການຕັດສິນໃຈ ກ່ຽວກັບ ການອອກໝາຍຈັບໂຕ ອະດີດ ປະທານາທິບໍດີ ເກົາຫຼີໃຕ້
ສານສູນກາງເມືອງ ນະຄອນຫຼວງ ໂຊລ ກ່າວວ່າ ຕົນຈະຕັດສິນໃຈໃນວັນພະຫັດນີ້ວ່າ ຈະອອກໝາຍຈັບໂຕຫຼື ບໍ່ ໃນທ້າຍ ສັບປະດານີ້.
ວັນຈັນມື້ນີ້ ບັນດາໄອຍະການໃນ ເກົາຫຼີໃຕ້ ໄດ້ຂໍໃຫ້ອອກໝາຍຈັບໂຕອະດີດປະທານາ ທິບໍດີ ທ່ານນາງ Park Guen-hye ທີ່ຖືກຟ້ອງຮ້ອງໃນຂໍ້ຫາ ກ່ຽວກັບ ຂ່າວນອງນັນເລື່ອງ ຮັບເງິນສິນບົນຫຼາຍລ້ານໂດລາທີ່ບັງຄັບໃຫ້ທ່ານນາງອອກຈາກການດຳລົງຕຳແໜ່ງ ປະທານາທິບໍດີ Park ໄດ້ຖືກຂັບໄລ່ອອກຈາກຕຳແໜ່ງຕາມຂໍ້ກ່າວຫາສົມຮູ້ຮ່ວມຄິດກັບ ເພື່ອນສະໜິດ ນາງ Choi Soon-sil ເພື່ອບີບບັງຄັບກຸ່ມບໍລິສັດ ເກົາຫຼີ ບໍລິຈາກເງິນຫຼາຍ ກວ່າ 69 ລ້ານໂດລາໃຫ້ກມູນນິທິທີ່ໜ້າສົງໄສສອງແຫ່ງ ນາງ Choi ໄດ້ຖືກກ່າວຫາວ່າ ໃຊ້ອິດທິພົນທາງສາສະໜາຕໍ່ທ່ານນາງ Park ແລະ ສາມາດເຂົ້າເຖິງເອກະສານລັບໄດ້ ຫຼາຍສະບັບ, ເຖິງແມ່ນຈະບໍ່ມີບົດບາດເປັນເຈົ້າໜ້າທີ່ລັດຖະບານກໍຕາມ ກຸ່ມໄອຍະການພາຍໃນກະຊວງຍຸຕິທຳ, ເຊິ່ງໄດ້ສືບສວນສອບສວນຂ່າວນອງນັນປະທາ ນາທິບໍດີ, ໄດ້ເປີດເຜີຍຖະແຫຼງການສະບັບໜຶ່ງປະກາດຄຳຮ້ອງໝາຍຈັບໂຕທ່ານນາງ Park ຖະແຫຼງການໄດ້ກ່າວວ່າ ສານສູນກາງເມືອງ ນະຄອນຫຼວງ ໂຊລ ກ່າວວ່າ ຕົນຈະຕັດສິນໃນວັນພະຫັດນີ້ວ່າ ຈະ ອອກໝາຍຈັບໃນທ້າຍສັບປະດານີ້ ຫຼື ບໍ່